
ДО 
ОБЩИНСКИ СЪВЕТ
ПОМОРИЕ  

Д О К Л А Д Н А    З А П И С К А

от  
ИВАН АЛЕКСИЕВ
КМЕТ НА ОБЩИНА ПОМОРИЕ


Относно: Търговска зона обхващаща терен общинска собственост, находящ се в ТЗ „Солна” - позиция № 309А и позиция № 309 Б


УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
        	С Решение № 194/30.06.2020г. на Общински - съвет Поморие е приета схема за разполагане на преместваеми обекти на територията на гр. Поморие в Търговска зона обхващаща терен общинска собственост, находящ се в ТЗ „Солна” - позиция № 309А за хладилни витрини 2 кв.м. и позиция № 309 Б за стелажи 3 кв.м. С Решения                                          № 722/28.02.2022 г. и № 812/26.05.2022 г. Общински - съвет Поморие са приети схеми за разполагане на преместваеми обекти на територията на гр. Поморие в Търговска зона обхващаща терен общинска собственост, находящ се в ТЗ „Солна” - позиция № 309А за щендери 4 кв.м. позиция № 309 В - стелажи - 3кв.м. и позиция  № 309 Г - стелажи - 3кв.м.
	С вх. рег. № 94К-1336-1/01.02.2024 г. в деловодството на община Поморие е постъпил сигнал - жалба от живущите на ул. „Солна“ № 31 и № 33, като в него се изразява недоволство от два магазина за плод и зеленчук, които осъществяват търговия върху тротоара, чиято дейност затруднява движението по тротоара и унищожава градинската част от тротоара, предвидена за озеленяване.
	Според гражданите на тротоарите пред магазините са разположени преместваемите обекти - щайги с плодове и зеленчуци, маси, рафтове, сенници и чадъри, които препречват достъпа от улица до входа, осъществяван през прохода на сградата, а също и пречат на нормалното пешеходно преминаване и разминаване на пешеходци.
	С жалбата се иска да се осигури достъпност и проходимост на градската среда в гореописаните участъци по тротоара, като схемите за разполагане на преместваеми обекти да бъдат съобразени с това, както и да се възстанови и озелени градинката пред горепосочените сгради.
	Във връзка със жалбата е извършена проверка от ОП „ОГСС“, която установява, че храстовидна растителност пред търговски обекти на ул. „Солна“ е премахната преди повече от година, като причината е че, растенията са умъртвени умишлено, чрез напръскване с хербицид от недоброжелател, на когото са пречели. 
	Многократно са извършвани проверки и от служители от ОП „СУОИ“, като са съставяни констативни протоколи, от които е видно, че в Търговска зона обхващаща терен общинска собственост, находящ се в ТЗ „Солна” - позиция № 309А и позиция                       № 309 Б, търговците в повечето случаи не са спазвали одобрените квадратури по приетите схеми и позиции.
От своя страна единият от търговците, които използва по схема в ТЗ „Солна” - позиция № 309А, а именно Стоян Тодоров - управител на „Стеросто“ ООД е входирал в община Поморие с вх. рег. № 94С-3005-1/21.03.2024 г. искане придружено с подписка на 141 граждани, за разширяване на тротоарната част, намираща се пред търговските обекти на ул. „Солна № 33 за по-удобно преминаване на гражданите. Искането е за възстановяване на 90 см плочки от премахнатите пред търговските обекти, намиращи се на улица „Солна" 33. Към искането е приложена схема-проект за увеличаване на ширината на тротоара пред магазините за плодове и зеленчуци на ул. „Солна“ кв. 257 пред УПИ VII-5245 и УПИ ХХII-5250 гр. Поморие.
	Позиции № 309А и № 309 Б  в Търговска зона „Солна“ са разположени върху терен общинска собственост, предназначен за трайно задоволяване на обществени потребности от местно значение, до която има достъп неограничен кръг от хора, поради което е необходимо да се вземе решение, което да задоволи гражданите и гостите на                     гр. Поморие, като се вземат предвид изложените по-горе сигнали и искания на гражданите.
В тази връзка предлагам на Общински съвет - Поморие, да вземете следното

РЕШЕНИЕ :

	І. На основание чл. 21, ал. 1, т. 8 от ЗМСМА, чл. 57 а, ал.1, т. 8  от ЗУТ и чл. 6,              т. 5 от Наредба № 6 за реда и условията за поставяне на преместваеми обекти за търговски и други обслужващи дейности, рекламни, информационни и монументално декоративни елементи на градското обзавеждане и за рекламната дейност  на територията на Община Поморие,  Общински съвет - Поморие приема/не приема решение за премахване на схеми за стациониране на преместваеми обекти на територията на гр. Поморие в Търговска зона обхващаща терен общинска собственост, находящ се в ТЗ „Солна” - позиция № 309А и позиция № 309 Б.
II. На основание чл. 21, ал. 1, т. 8 и т. 23 от ЗМСМА, Общински съвет – Поморие приема/не приема решение, с което приема схема-проект за увеличаване на ширината на тротоара пред магазините за плодове и зеленчуци на ул. „Солна“ кв. 257 пред УПИ VII-5245 и УПИ ХХII-5250 гр. Поморие.
              
Приложение: 1.Преписка по сигнал-жалба с вх. рег. № вх. рег. № 94К-1336-1/01.02.2024 г.;
2. Преписка по искане с вх. рег. № № 94С-3005-1/21.03.2024 г., в ведно със схема-проект за увеличаване на ширината на тротоара пред магазините за плодове и зеленчуци на ул. „Солна“ кв. 257 пред УПИ VII-5245 и УПИ ХХII-5250 гр. Поморие.


С уважение,
Иван Алексиев 
Кмет на община Поморие   


Изготвил:
инж. Марияна Музакова-Директор  на ОП “СУОИ”
 
Съгласувал: 
К.Демирева-Ст. юрисконсулт

